受咗日本漫畫同埋歐美漫畫影響，嗰陣時嘅黃玉郎放棄咗港漫原本只係單格或近似插圖嘅形式，而以充滿電影感同分鏡頭式嘅風格去畫《小流氓》，故事亦好有突破，唔再係正正經經嘅故仔，而係有好多打打殺殺嘅場面，同埋有好多粗口，雖然喺社會上好多輿論指呢種風格過分渲染色情同暴力，但對於當時好多低下層嘅香港市民嚟講，《小流氓》嘅世界觀又的確可以產生到共嗚。